als_Latn dik_Latn sag_Latn
Në një stadium të heshtur, për shkak të pezullimit të tifozerisë moskovite dhe vetë lojtarët në fushë ndihen si të “braktisur”.
Bajerni i Mynihut fiton dhe ndeshjen e dytë në Champions League, duke mundur 1-0 në transfertë CSKA-n e Moskës, sërish pa shkëlqyer por duke marrë rezultatin, që e vendos tashmë në një pozicion të sigurtë për kalimin në 1/8. Skuadra e Guardiolës dhe pse dominoi në pjesën më të madhe të takimit, te suksesi arriti vetëm falë një 11-metërshi që u shndërrua në gol nga Muller në minutën e 22-të.
Sigurisht që në një stadium të heshtur, për shkak të pezullimit të tifozerisë moskovite dhe vetë lojtarët në fushë ndihen si të “braktisur” dhe ndeshja vuan disi euforinë që të fal kompeticioni i Championsit. Në pjesën e parë madje duhet pritur deri rreth minutës së 35-të për të parë më në fund përpara CSKA e Moskës, që dukej sikur kishte zbritur në fushë me qëllimin e vetëm për të mbrojtur. Bajerni gaboi që nuk mbylli ndeshjen duke i dhënë mundësinë CSKA-së që të kërkonte golin e barazimit e të mbante shpresë deri në fund. Gjithsesi rezultati final mbeti ai i minutës së 20-të, me Bajernin që dhe pse me nga një gol për cdo ndeshje e sheh veten tashmë në krye me 6 pikë dhe pret me qetësi sfidën e radhës me Romën.
als_Latn als_Latn als_Latn